b'\n_START_ARTICLE_\nTaingujenas\n_START_PARAGRAPH_\nTaingujenas (viet. T\xc3\xa2y Nguy\xc3\xaan\xc2\xa0\xe2\x80\x93 \xe2\x80\x9eVakar\xc5\xb3 auk\xc5\xa1tumos\xe2\x80\x9c) kartais vadinanas Vidurio auk\xc5\xa1tumomis, yra Vietnamo regionas. Jam priklauso Kontumo, \xc5\xbdialajaus, Daklako, Daknongo, Lamdongo. Regionas kartais vadinamas Cao nguy\xc3\xaan Trung b\xe1\xbb\x99 (\xe2\x80\x9eVidur\xc5\xbeemio auk\xc5\xa1tumos\xe2\x80\x9c).\n_START_SECTION_\nGyventojai\n_START_PARAGRAPH_\nTaingujene gyvena daug tautini\xc5\xb3 ma\xc5\xbeum\xc5\xb3, pvz., kalban\xc4\x8di\xc5\xb3 Malaj\xc5\xb3-polinezie\xc4\x8di\xc5\xb3 kalbomis (d\xc5\xbearajai, ed\xc4\x97jai) ir mon\xc5\xb3-khmer\xc5\xb3 kalbomis (banarai ir kohojai). Ilg\xc4\x85 laik\xc4\x85 jie regione sudar\xc4\x97 daugum\xc4\x85 gyventoj\xc5\xb3. Ta\xc4\x8diau per pastaruosius kelis de\xc5\xa1imtme\xc4\x8dius jie tapo ma\xc5\xbeuma, kai atvyko daug vietnamie\xc4\x8di\xc5\xb3. 2006\xc2\xa0m. jie visur sudar\xc4\x97 daugum\xc4\x85 i\xc5\xa1skyrus kelis rajonus \xc5\xbdialajaus provincijoje._NEWLINE_2007\xc2\xa0m. regione buvo 4 935 200 \xc5\xbemoni\xc5\xb3. D\xc4\x97l gyventoj\xc5\xb3 perk\xc4\x97limo politikos (kuri\xc4\x85 vykd\xc4\x97 kolonistai, Piet\xc5\xb3 Vietnamas ir pokario vyriausyb\xc4\x97s) Taingujeno gyventoj\xc5\xb3 skai\xc4\x8dius i\xc5\xa1augo. 1926\xc2\xa0m. \xc4\x8dia gyveno tik 420 t\xc5\xabkst. \xc5\xbemoni\xc5\xb3, bet 1991\xc2\xa0m. buvo 2,8 mln, o 2000\xc2\xa0m. 4,2 mln. 2000\xe2\x80\x932007\xc2\xa0m. gyventoj\xc5\xb3 prieaugis buvo 2,24%, o tai daugiau nei kituose regionuose (Nam\xc4\x8dungbo 1,22%, o Bak\xc4\x8dungbo 0,86%). Gyventoj\xc5\xb3 prieaugis ypa\xc4\x8d didelis Daknongo provincijoje (4,76%) ir Kontumo provincijoje 2,64%.\n_START_SECTION_\nFlora ir fauna\n_START_PARAGRAPH_\nTaingujene aptinkama daug nykstan\xc4\x8di\xc5\xb3 Pietry\xc4\x8di\xc5\xb3 Azijos r\xc5\xab\xc5\xa1i\xc5\xb3: indokininis tigras, ga\xc5\xabras, bantengas, laukinis vandens buivolas ir azijinis dramblys.'